ફિલ્મ ‘બધાઈ હો'ના ડિરેક્ટર અમિત રવિન્દ્રનાથ શર્મા જોઇન્ટ ફેમિલીની સિસ્ટમ બાબતે ખૂબ પોઝિટિવ છે. તેઓ કહે છે કે, ‘એક મિડલ ક્લાસ જોઇન્ટ ફેમિલીમાં મારો ઉછેર થયો છે. જ્યાં દાદી, કાકા-કાકી અને અમે ગ્રાઉન્ડ ફ્લોર અને ફર્સ્ટ ફ્લોરના મકાનમાં રહેતા હતા. એટલા માટે મને મિડલ ક્લાસ ફેમિલી પ્રત્યે ખાસ લગાવ છે. મિડલ ક્લાસ અને જોઇન્ટ ફેમિલી સિસ્ટમ રજૂ કરવા માટે જ અમે આવો પરિવાર ક્રિએટ કર્યો કે જેમાં ઓડિયન્સને મજા આવે. આજકાલનાં બાળકોને જોઇન્ટ ફેમિલીનું મહત્વ ન સમજાય. બાકી તો દાદા-દાદી કે નાના-નાનીની સાથે મોટા થનારાં બાળકોનો દૃષ્ટિકોણ જ અલગ હોય છે. એ જ બધું અમે ‘બધાઈ હો'માં રજૂ કરવાની કોશિશ કરી છે.